CELEX: 62011TN0480
Language: el
Date: 2011-09-09 00:00:00
Title: Υπόθεση T-480/11: Προσφυγή της 9ης Σεπτεμβρίου 2011 — Technion — Israel Institute of Technology και Technion Research & Development κατά Επιτροπής

19.11.2011   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 340/27
            
         Προσφυγή της 9ης Σεπτεμβρίου 2011 — Technion — Israel Institute of Technology και Technion Research & Development κατά Επιτροπής
   (Υπόθεση T-480/11)
   2011/C 340/55
   Γλώσσα διαδικασίας: η γαλλική
   
      Διάδικοι
   
   
      Προσφεύγοντα: Technion — Israel Institute of Technology (Χάιφα, Ισραήλ) και Technion Research & Development Foundation Ltd (Χάιφα) (εκπρόσωποι: D. Grisay και D. Piccininno, δικηγόροι)
   
      Καθής: Ευρωπαϊκή Επιτροπή
   
      Αιτήματα των προσφευγόντων
   
   Τα προσφεύγοντα ζητούν από το Γενικό Δικαστήριο:
   
               —
            
            
               να δεχτεί την παρούσα προσφυγή ακύρωσης, η οποία ασκείται με βάση το άρθρο 263 της Συνθήκης για τη λειτουργία της Ευρωπαϊκής Ένωσης,
            
         
               —
            
            
               να την κρίνει παραδεκτή και
            
         
               —
            
            
               να την κρίνει βάσιμη και συνεπώς
               
                           —
                        
                        
                           να αποφανθεί ότι η Επιτροπή δεν προέβη σε συγκεκριμένη και ατομική εξέταση των εγγράφων που αφορούσε η αίτηση πρόσβασης,
                        
                     
                           —
                        
                        
                           να αποφανθεί ότι η Επιτροπή υπέπεσε σε πρόδηλο σφάλμα εκτίμησης κατά την εφαρμογή των εξαιρέσεων που προβλέπει το άρθρο 4 του κανονισμού (ΕΚ) 1049/2001,
                        
                     
                           —
                        
                        
                           να αποφανθεί ότι η Επιτροπή πρόσβαλε το δικαίωμα μερικής πρόσβασης στα έγγραφα, το οποίο προβλέπεται στο άρθρο 4, παράγραφος 6, του κανονισμού (ΕΚ) 1049/2001,
                        
                     
                           —
                        
                        
                           να αποφανθεί ότι η Επιτροπή παραβίασε την αρχή της αναλογικότητας, καθόσον δεν στάθμισε το συμφέρον για τις επίμαχες εξαιρέσεις προς το δημόσιο συμφέρον,
                        
                     
         
               —
            
            
               με βάση τα ανωτέρω, να ακυρώσει την απόφαση της Γενικής Γραμματείας της Ευρωπαϊκής Επιτροπής της 30ής Ιουνίου 2011,
            
         
               —
            
            
               να καταδικάσει την Ευρωπαϊκή Επιτροπή στα δικαστικά έξοδα.
            
         
      Λόγοι ακυρώσεως και κύρια επιχειρήματα
   
   Προς στήριξη της προσφυγής τα προσφεύγοντα προβάλλουν τέσσερις λόγους.
   
               1)
            
            
               Πρώτος λόγος: Δεν πραγματοποιήθηκε συγκεκριμένη και ατομική εξέταση των εγγράφων που αφορούσε η αίτηση πρόσβασης, με αποτέλεσμα την ελλιπή αιτιολόγηση της προσβαλλόμενης απόφασης, καθόσον η Επιτροπή αναφέρθηκε σε μια ολόκληρη κατηγορία εγγράφων (εγγράφων σχετικών με έναν οικονομικό έλεγχο) και όχι σε συγκεκριμένα πληροφοριακά στοιχεία που περιέχονται στα έγγραφα αυτά.
            
         
               2)
            
            
               Δεύτερος λόγος: Πρόδηλο σφάλμα εκτίμησης κατά την εφαρμογή των εξαιρέσεων που προβλέπει το άρθρο 4 του κανονισμού 1049/2001 (1),
               
                           —
                        
                        
                           καθόσον η Επιτροπή έκρινε ότι η αποκάλυψη του περιεχομένου των εγγράφων για τα οποία είχε υποβληθεί αίτηση πρόσβασης θα δυσχέραινε τη διενέργεια των οικονομικών ελέγχων, ενώ i) ο μόνος σκοπός της διαδικασίας οικονομικού ελέγχου είναι να εξακριβωθεί αν τα έξοδα για την εκτέλεση μιας σύμβασης είναι επιλέξιμα ή όχι και ii) τα στοιχεία που περιέχονται στα έγγραφα τα οποία αφορούσε η αίτηση αφορούσαν αποκλειστικά και μόνο πραγματικά περιστατικά,
                        
                     
                           —
                        
                        
                           καθόσον η Επιτροπή έκρινε ότι η αποκάλυψη του περιεχομένου των εγγράφων για τα οποία είχε υποβληθεί αίτηση πρόσβασης αντέβαινε στην προστασία της ιδιωτικής ζωής και της ακεραιότητας του ατόμου, ενώ τα προσφεύγοντα χρειάζονταν τα έγγραφα αυτά για να μπορούν να ασκήσουν αποτελεσματικά τα δικαιώματά τους στην κατ’ αντιπαράθεση διαδικασία οικονομικού ελέγχου.
                        
                     
         
               3)
            
            
               Τρίτος λόγος: Προσβολή του δικαιώματος μερικής πρόσβασης στα έγγραφα τα οποία αφορά η αίτηση πρόσβασης, το οποίο προβλέπεται στο άρθρο 4, παράγραφος 6, του κανονισμού 1049/2001, καθόσον η Επιτροπή αρνήθηκε να προβεί σε συγκεκριμένη και ατομική εξέταση των εγγράφων που αφορούσε η αίτηση αυτή.
            
         
               4)
            
            
               Τέταρτος λόγος: Παραβίαση της αρχής της αναλογικότητας, λόγω της μη στάθμισης του συμφέροντος για τις επίμαχες εξαιρέσεις προς το δημόσιο συμφέρον, καθόσον η εξυπηρέτηση του δημόσιου συμφέροντος απαιτεί να δίδεται στο κοινό η δυνατότητα εξακρίβωσης του τρόπου με τον οποίο η Επιτροπή διεξάγει τους οικονομικούς ελέγχους της και στους αντισυμβαλλόμενούς της η δυνατότητα να γνωρίζουν ποιες διαδικασίες πρέπει να εφαρμόζουν για να ικανοποιούν τις τυπικές απαιτήσεις.
            
         
      (1)  Κανονισμός (ΕΚ) 1049/2001 του Ευρωπαϊκού Κοινοβουλίου και του Συμβουλίου, της 30ής Μαΐου 2001, για την πρόσβαση του κοινού στα έγγραφα του Ευρωπαϊκού Κοινοβουλίου, του Συμβουλίου και της Επιτροπής (ΕΕ L 145, σ. 43).